text: Afgifterne på vin, øl og slik stiger
  12 november 2012 kl. 17.38
  Selvom fedtafgiften afskaffes og sukkerafgiften annulleres, så stiger afgifterne fortsat på de grænsehandels-følsomme varer.
  Vi skrev her på hjemmesiden søndag at afgifterne stiger med 500-600 millioner om året.
  Det er imidlertid først fra 2015, at afgiftsforhøjelserne når herop. Om to år er afgifterne sat op svarende til et årligt provenu på 660 millioner kr.
  Beløbene vedrører stigende afgifter på øl, sodavand, vin og chokolade.
  I 2013 og 2014 forhøjes afgifterne "kun" med 200 millioner kroner årligt.
  Vi skrev søndag at indekseringen af afgifterne allerede fra 2013 vil nå op mellem 500 og 600 millioner kroner, men det er altså først fra 2015. Vi beklager fejlen.
  